stanford-oval/wikipedia huggingface dataset:
אריק דוידוב

| --- | --- |

אריק דוידוב בהופעה מתחם האופרה תל אביב, 2012
 לידה:  15 באוגוסט 1965 (בן 59) ישראל בת ים, ישראל
 מוקד פעילות:  ישראל 
 תקופת הפעילות:  מ-1986
 עיסוק:  מוזיקאי חצוצרן סולן מרצה מלחין
 סוגה:  אינסטרומנטלי, פופ, קלאסי וג'אז
 כלי נגינה:  חצוצרה, שופר
 חברת תקליטים:  PIL, מופעים מוזיקליים בע"מ
 האתר של אריק דוידוב
 
אריק דוידוב (נולד ב-15 באוגוסט 1965) הוא וירטואוז חצוצרה, מוזיקאי ומלחין ישראלי. נחשב לאחד החצוצרנים המובילים בעולם בתחומו. מייסד ז'אנר מוזיקלי ראשון מסוגו בישראל ובין הבודדים בעולם ששם את החצוצרה בקדמת הבמה בעמדת הסולן. התפרסם בשבירת "תקרת הזכוכית" של חצוצרן כנגן בתזמורת ומוביל מופעים מוזיקליים ייחודים, בהם הוא מנגן בחצוצרה ביד אחת ובידו השנייה מנצח על הקהל. הנגינה בחצוצרה ביד אחת הפכה לסימן ההיכר שלו.
אריק דוידוב ביפו
ביוגרפיה

דוידוב החל את דרכו המקצועית כנגן קלאסי מחונן וזכה שלוש פעמים ברציפות בפרסים על הצטיינות והצטיינות יתירה מאת קרן שרת אמריקה ישראל לאמנים צעירים בתחום מוזיקה קלאסית.
את הקריירה הסולנית החל כילד במרכז המוזיקה ביפו בביצועי סולו עם תזמורת הנוער העירונית בחוצות תל אביב-יפו.
בשירותו הצבאי היה נגן חצוצרה מוביל וסולן בתזמורת צה"ל בניצוחו של המנצח יצחק גרציאני ז"ל והקליט עם התזמורת קטעי סולו רבים.
בתום השירות ניגן בתזמורות סימפוניות. לאחר כעשר שנים בתחום המוזיקה קלאסית, הפיק מופע מוזיקלי כחצוצרן סולן בו הוא נותן ביטוי ליכולתו הבלתי אמצעית לתקשר עם הקהל. ייצג את ישראל כשגריר מוזיקלי בהופעות רבות, בכנסים דיפלומטים ובקונצרטים מיוחדים ברחבי העולם. בישראל הוזמן אריק דוידוב להופעות ולאירועים ממלכתיים וייצוגיים של מדינת ישראל, בין האירועים הבולטים בהן הופיע כאמן סולן: חנוכת גשר המיתרים בירושלים, שם ניגן בפלטפורמה בגובה 100 מטר שהוקמה במיוחד עבורו, פתיחת המכבייה ה-18, חנוכת הסינמטק הישראלי, טקסי פרס ישראל, טקס הענקת ד"ר של כבוד לנשיא המדינה שמעון פרס, כנס  הלאדינו  על שם יצחק נבון, בפברואר 2023 מלון דויד, ים המלח.
שיתופי פעולה בארץ ובעולם > תזמורות

לדוידוב שיתופי פעולה פוריים לאורך השנים עם התזמורות המובילות בארץ מתחום הקלאסי והג'אז: התזמורת הקאמרית הישראלית, הסינפונייטה הישראלית באר שבע, התזמורת הסימפונית חיפה, התזמורת הסימפונית הישראלית ראשון לציון, תזמורת האופרה הקאמרית, תזמורת נתניה הקאמרית הקיבוצית ותזמורת הג'אז של תל אביב. עם תזמורות אלו ביצע דוידוב קונצרטים ייחודים שבמרכזם עומדת החצוצרה עם רפרטוארים מגוונים הלקוחים מעולמות מוזיקליים שונים, קלאסי, ג'אז, פופ ורוק. בין התוכניות הבולטות שביצע דוידוב עם התזמורות: מ"היידן ללואי ארמסטרונג" מופע מחווה ליצירות החצוצרה מתקופת היידן ללואי ארמסטרונג. מופע נוסף "אספניול", מוקדש למוזיקה ספרדית, לטינית ולמוזיקה יהודית ספרדית עתיקה- לדינו. ב-2015 יזם דוידוב יחד עם המנצח אביב רון קונצרט שנוגע בפרות הקדושות של עולם המוזיקה הקלאסית. הקונצרט נקרא "קלאסי בקצב משגע" והוא כולל יצירות קלאסיות בלבוש חדש. המארש הטורקי של מוצרט חזר למקורותיו בטורקיה, הבדינרי של באך, חובר למקצב בולגרי של אחת עשרה שמיניות, ויוואלדי פגש כליזמרים בעונות השנה, הספר מסיביליה של רוסיני רקד טנגו, באך זז בקצב פאנקי ואופרות של פוצ'יני עובדו לנעימות חצוצרה.
לדוידוב שיתופי פעולה עם תזמורות סימפוניות בעולם. בין מופעיו הבולטים: מופע סולו עם תזמורת פילהרמונית באו"ם בז'נבה, בפרלמנט הקנדי, באולם קונצרטחבאו באמסטרדם, בפני הקונגרס הציוני, ייצוג של ישראל בשבוע ישראל שמתקיים בפסטיבל פרחים שמתקיים אחת לעשור בהולנד, בכנס עסקי בפונטה דל אסטה באורוגוואי ומופעים במדרת גיוס כספים לגופים ישראליים שונים, בקנדה, אוסטרליה ובאמריקה.
שיתופי פעולה בארץ ובעולם > סדרת הווירטואוזים

ב-2016 יזם דוידוב את סדרת הווירטואוזים שלו שמטרתה עולה בקנה אחד עם חזונו המקצועי, לתת מקום של כבוד בקדמת הבמה לנגנים וירטואוזים, במהלך הסדרות אותן הוא מעלה בשיתוף פעולה עם היכלי תרבות בכל הארץ הוא מארח נגנים בעלי יכולת נגינה יוצאת דופן בולטים בתחומם. בכל מופע מזמין דוידוב גם נגן צעיר מחונן ונותן במה גם לדור הווירטואוזים הבא.
דיסקוגרפיה > אלבומים

"מדבר בחצוצרה" - 1993
"נעימות שנוגעות" - 2002
"Jewish Soul" -
"אספניול" - 2011
"סינמה" - 2013
"להתאהב מחדש" - 2016
דיסקוגרפיה > יצירות מקוריות

"נוגע" - 2002
"מילקה" - 2002
"שופר במדבר" - 2002
"זיקו" - 2011
"לה טרומפטה" - 2015
"דיקסי"- 2015
"קומביה" - 2017
אריק דוידוב בקנדה 2013
אריק דוידוב בהופעה באוסטרליה 2016
אנפת גוליית

| אנפת גוליית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: אנפתיים
סוג:: אנפה
מין:: אנפת גוליית
שם מדעי
 Ardea goliath ‏קרצשמר, 1827
תחום תפוצה


אנפת גוליית היא מין של אנפה. היא מצויה בעיקר באפריקה שמדרום לסהרה, וישנן אוכלוסיות קטנות בדרום אסיה ובדרום-מערב אסיה.
בישראל היא מזדמנת נדירה ביותר עם שש תצפיות עד סוף שנות השבעים, בעמק החולה, מעגן מיכאל, ואילת. מאז ועד היום נרשמה עוד תצפית בודדת בשנת 1993 במעגן מיכאל.
זהו המין הגדול ביותר במשפחת האנפתיים. רוב גופה של האנפה אפור-כחלחל, אך צווארה, ראשה, וחזה חומים. גובהה כ-120 עד 152 ס"מ, משקלה כ-4.3 עד 4.5 ק"ג, ומוטת כנפיה כ-185 עד 230 ס"מ. הנקבות קטנות מעט מהזכרים.
תוחלת החיים של אנפות הגוליית בטבע עומדת על כ-15 שנים.
התנהגות ותזונה

האנפה ניזונה בעיקר מדגים גדולים, ומתעלמת בדרך כלל מהקטנים יותר. היא ניזונה בדרך כלל מ 2-3 דגים גדולים ליום. לעיתים היא אוכלת גם פגרים, צפרדעים, סרטנים, יונקים קטנים, לטאות, נחשים וחרקים. זהו מין יחידאי, ורק לעיתים נדירות נצפו קבוצות או זוגות מחוץ לעונת הרבייה. האנפות טריטוריאליות, ויגנו על אזורי האכילה שלהן מפלישה של אנפות אחרות ממין זה. אנפות הגוליית אינן נודדות בדרך כלל, אך הן יכולות לעבור לאזור אכילה אחר אם התנאים בבית הגידול המקורי קשים.
האנפות פעילות בעיקר בשעות הלילה. במשך רוב שעות הערות שלהן, הן עומדות בתוך המים, ומחכות שהטרף יתקרב אליהן.
רבייה

עונת הרבייה מתרחשת בדרך כלל בעונה הרטובה,  בין נובמבר למרץ. באזורים מסוימים אין עונת רבייה מוגדרת, אלא הפרטים מתרבים לכל אורך השנה במידה שווה. הרבייה לא מתרחשת בהכרח כל שנה. הפרטים במין זה מונוגמיים - הזכר והנקבה משתתפים בבניית הקן ובגידול הגוזלים. לא נצפתה התנהגות חיזור אצל אנפות גוליית, אך ידוע שצבע הגוף נעשה בהיר יותר לקראת עונת הרבייה, ושהזכר והנקבה משמיעים מעין "דואט" בתקופה זו.
האנפות מעדיפות לקנן על איים, או על מקבצי צמחייה. הן עשויות לנטוש את אתר הקינון אם הוא מתחבר ליבשה. באגמים או במקווי מים גדולים ישנו בדרך כלל מספר גדול של אנפות מקננות. לעיתים, גם שחפים, מינים אחרים של אנפות, נחשונים, מגלנים וקורמורנים מקננים במושבות הקינון של אנפות הגוליית. הקן נבנה בדרך כלל מענפים וזרדים, וקוטרו כמטר עד מטר וחצי.
הביצים כחולות בהירות, ומשקלן כ-108 גרם. גודל התטולה הוא בין 2 ל-5 ביצים בדרך כלל, והדגירה נמשכת 24-30 ימים. רק כ-25% מהביצים בוקעות לבסוף, בגלל תנאי הסביבה או טריפה.
הערות שוליים

↑  אנפת גוליית באתר הרשימה האדומה של IUCN
↑  מגדיר הציפורים של ישראל - אנפת גולית, באתר פורטל צפרות
אקווה - עמותה ישראלית לדגי נוי

סמליל העמותה
אקווה - עמותה ישראלית לדגי נוי  הוקמה בשנת 2004 על ידי מספר חובבים, אשר ביקשו לאגד תחת גג אחד את החובבים, היבואנים ואת בעלי החנויות בתחום דגי נוי, ובכך לעודד, לקדם ולטפח את קהילת חובבי גידול דגי הנוי בישראל. העמותה מתקיימת ממכירת שטחי פרסום בפורטל שהיא מפעילה ומדמי החבר.
מיזמי העמותה העיקריים:
פורטל AQUA - פורטל אינטרנט המאפשר גישה חופשית למערכת פורומים מקצועיים.
AquaDex - אינדקס הכולל דגי מים מתוקים ומלוחים, צמחים, אצות, חסרי חוליות, ולאחרונה אף בתי עסק וציוד.
ארגון וכינוס קובץ מאמרים מקוריים ומתורגמים.
מועדון העמותה  - מועדון הטבות.
מטרות העמותה הן לעודד, לקדם ולטפח את קהילת חובבי גידול דגי הנוי בישראל, ולקדם את האינטרסים של כלל החובבים בישראל אגב סיוע בהכוונה מקצועית. העמותה יוזמת כנסים, ימי עיון, הרצאות, דיונים פתוחים, סדנאות וחוגים, וכן מנהלת אתר אינטרנט ומפרסמת פרסומים אחרים. העמותה מבקשת לקדם את הידע והמחקר בתחום עיסוקה, מקיימת קשר עם ארגונים דומים בעולם ומחליפה עימם מידע. עוד מבקשת העמותה לשמר את ערכי הטבע בישראל, תוך יצירת קשרים עם משרדים ממשלתיים וגופים נוספים.
ארתור לוריא

ארתור לוריא (Arthur Lourie;‏ 10 במרץ 1903 – 4 באוקטובר 1978) היה מנהיג ציוני ודיפלומט.
קורות חיים

ארתור לוריא נולד ביוהנסבורג שבדרום אפריקה בשנת 1903, בן להורים עשירים שהיגרו מליטא, במשפחה ציונית ידועה.
לאחר שסיים את לימודי התיכוניים ב-King Edward VII. School בעירו, למד משפטים באוניברסיטת קייפטאון, ולאחר מכן השתלם במשפטים באוניברסיטת הרווארד והוסמך כעורך דין. מ-1927 עד 1933 עבד כעורך דין ביוהנסבורג, ובאותה עת שימש כמרצה למשפטים באחת מאוניברסיטאות דרום אפריקה. בשנת 1932 נבחר לנשיא ההסתדרות הציונית ביוהנסבורג. בשנים 1933–1940 שירת כאיש המחלקה המדינית של הסוכנות היהודית בתפקיד הנציג המדיני של הסוכנות בלונדון.
בשנת 1940, בימי מלחמת העולם השנייה, היה בארצות הברית ושימש עד לשנת 1946 כמזכיר ועד החירום של ציוני אמריקה (American Zionist Emergency Council) בניו יורק – גוף שהוקם על ידי ההנהלה הציונית בדצמבר 1939, זמן לא רב לאחר פרוץ המלחמה, נוכח האפשרות של הגבלת פעילותה של ההנהלה הציונית בלונדון ובירושלים עקב המלחמה.
לוריא היה מבין המנהיגים הציונים הראשונים שנודע להם על דבר הפתרון הסופי – ההשמדה הטוטאלית של יהודי אירופה על ידי הנאצים – כאשר ב-11 בפברואר 1942 שיגר אליו ריכרד ליכטהיים, נציג הסוכנות היהודית בשווייץ איגרת שבה מסר לו על מצבם ההולך ומחמיר של יהודי אירופה ותיאר את גורלם בנימה של ייאוש, בכותבו כי ככל שהמלחמה תימשך, "ברור כי מספר הקורבנות היהודים ילך ויגדל" וסיים: "מתינו בסופה של מלחמה זו לא ימנו אלפים או מאות אלפים, כי אם מיליונים אחדים". לוריא מצִדו התרשם כי יהודי ארצות הברית והציבור האמריקאי לא יפעלו רבות להצלת יהודי אירופה. ב-25 בספטמבר 1942 כתב לליכטהיים: "למרבה הצער לא חלה כאן התעוררות של ממש במצפון הציבור ביחס לנושא זה... נפוצים בוודאי מידע מסוים ותחושה של אימה וחוסר אונים לנוכח האסון, אך במה שנוגע לכלל הציבור האמריקאי – הרי אף שמפעם לפעם מתפרסמות ידיעות הדנות בגירוש ובטבח, העניין כולו רחוק מעיניו, ההתעניינות מתרכזת, אולי באורח בלתי נמנע במאורעות הקרובים לו יותר". לוריא הוסיף וכתב לליכטהיים כי תמונת מצב יהודי אירופה שתיאר ליכטהיים "היא בגדר לא-תיאמן" וכי איגרתו של ליכטהיים הותירה אצלו "תחושה של יאוש כמעט מוחלט".
לאחר תום המלחמה וייסוד האו"ם נתמנה לוריא בשנת 1946 למנהל המשרד לענייני האו"ם של הסוכנות היהודית. לאחר הקמת מדינת ישראל כיהן לוריא בשנים 1948–1953 כקונסול ישראל בניו יורק. כאשר נתקבלה מדינת ישראל לאו"ם בשנת 1949, הוא נתמנה בנוסף לתפקידו כקונסול להיות סגן ראש משלחת ישראל לאו"ם. בשנים 1954 עד 1957 היה סגן המנהל הכללי של משרד החוץ. בשנים 1957–1960 כיהן כשגריר ישראל בקנדה, ומ-1960 עד 1965 היה שגריר ישראל בלונדון, לאחר מכן היה המשנה למנכ"ל משרד החוץ, ומ-1969 ועד מותו כיהן כשגריר מיוחד וכיועץ מדיני לשר החוץ.
בשנת 1926 נישא לקלרה רות צ'ייס, בתו של אדוארד מקס צ'ייס, סוחר ונדבן יהודי-אמריקאי ממנצ'סטר שבניו המפשייר, ארצות הברית.

בנם דניאל נורמן לוריא היה מחנך וספרן בארצות הברית.
אחיו נורמן לוריא היה מפיק סרטים, שייסד בירושלים את החברה הארץ-ישראלית לסרטים.
ארתור לוריא נפטר בירושלים בשנת 1978 לאחר מחלה קצרה, בן 75 במותו. נקבר בהר המנוחות.
הערות שוליים

↑  נתן ויעקב גרוס, הסרט העברי: פרקים בתולדות הראינוע והקולנוע בישראל, ירושלים: נתן ויעקב גרוס, תשנ"ב 1991, עמ' 173.
↑  'Lourie, Daniel Norman,' in: Who was who in America, vol. 15, 2004, p. 155.
↑  יוסף וקסמן, ארתור לוריא וזאב ש"ק יובאו היום למנוחות, מעריב, 5 באוקטובר 1978.
| --- | --- |
בקרת זהויות :  NLI: 987007264731805171  BnF: cb126218590 (data)  LCCN: no2022092375  VIAF: 98017856   WorldCat (עם VIAF): 98017856 
משלחת ישראל לאו"ם בראשות אבא אבן, 1950; מימין: גדעון רפאל (משרד החוץ), ד"ר אברהם קצנלסון (משרד הבריאות), אבא אבן, ד"ר יעקב רובינסון (עורך דין) וארתור לוריא (קונסול ישראל בניו יורק וסגן ראש המשלחת)
בית באליול

| --- | --- |

 מדינה:  סקוטלנד
 השליט האחרון:  אדוארד באליול
 תקופת השושלת:  ?–1336
 
בית באליול (באנגלית: House of Balliol) היה בית מלוכה ששלט בסקוטלנד בשלהי המאה ה-13 וראשית המאה ה-14.
מקורה של משפחת באליול בפיקרדי. המשפחה החלה למשול באזורים מסוימים באנגליה בתקופת שלטונו של ויליאם השני, מלך אנגליה הנורמני. בן המשפחה הראשון המוזכר בכתבים היה גי דה באליול (מת בשנת 1130) אשר הוענקו לו שטחים בצפונה של אנגליה בשנת 1090. לאחריו שלט בשטחים אלה אחיינו, ברנר דה באליול (נפטר בשנת 1154 או 1162), ולאחריו בנו, גי דה באליול השני (נפטר ב-1167). גי השני נפטר בלא ילדים, ולאחריו קיבל את האדמות ברנרד השני דה באליול (נפטר בשנת 1190 לערך). אחיינו, אוסטס דה באליול ירש אותו (נפטר בשנת 1209), ואותו ירשו בנו, יו דה באליאול (נפטר בשנת 1229), ונכדו ג'ון דה באליול (נפטר בשנת 1268).
ג'ון השני דה בליול, בנו של ג'ון דה באליול, שלט בסקוטלנד בין השנים 1292–1296, ובנו הבכור, אדוארד באליול טען לכתר סקוטלנד ואף שלט בה בין השנים 1332–1338 בתמיכת צבא אנגליה כאשר מלכה של סקוטלנד באותה עת, דייוויד השני נאלץ לשהות בגלות בצרפת.
צאצאי אחותו של אדוארד שלטו בטירת קושי בצרפת ומצאצאיו יצא בית בורבון אשר שלט בצרפת ובספרד.
בייבלונג

| בייבלונג |
| --- | --- |
 
תקופה
קרטיקון עליון, 96–88 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: קנגנתיים
סוג:: בייבלונג
מינים
 Beibeilong sinensis
שם מדעי
 Beibeilong ‏2017

בייבלונג (שם מדעי: Beibeilong; מילולית: "דרקון תינוק") הוא סוג של דינוזאור תרופוד ממשפחת הקנגנתיים, אשר התקיים במשך הקרטיקון העליון שלפני 96 עד 88 מיליון שנה מזמננו. הוא תואר ב-2017 ונכלל בו מין יחידי - Beibeilong sinensis. המאובנים שלו ידועים מתצורות גאוגו (Gaogou Formation) שבצפון סין.
סוג דינוזאור זה היה גדול ביחס לקרוביו ומהגדולים שבאובירפטורוזאוריה, לאחר קרובו הגיגנטורפטור כשהוא הגיע לאורך 7.5 מטרים ולמשקל של 1.2 טונות. הוא היה דו-רגלי בעל גפיים עבות ומקור קרני ששימש לקריעת טרף בעל קונכיות, בדומה לאובירפטור.
הבייבילונג הטיל ביצים גדולות באורך של 30 עד 45 ס"מ, מהגדולות שבביצי הדינוזאורים המכונים, Macroelongatoolithus. בקן היו בין 2 ל-3 ביצים מאובנות, כשהמרכז שלו היה ריק, מאחר שהדינוזאורים הגדולים היו עלולים למעוך אותם.
בי ריצ'רדס

| --- | --- |

 לידה:  12 ביולי 1920 ויקסבורג, ארצות הברית 
 פטירה:  14 בספטמבר 2000 (בגיל 80) ויקסבורג, ארצות הברית 
 מדינה:  ארצות הברית 
 תקופת הפעילות:  מ-1958 
 מקום לימודים:  אוניברסיטת דילארד 
 בן או בת זוג:  Hugh Harrell 
 פרסים והוקרה:  פרס עולם התיאטרון (1965)  פרס אמי לשחקנית המשנה הטובה ביותר בסדרה קומית (1988)  פרס אמי לשחקנית האורחת הטובה ביותר בסדרת דרמה (2000) 
 פרופיל ב-IMDb
 
בילוה ריצ'רדסון (באנגלית: Beulah Richardson;‏ 12 ביולי 1920 – 14 בספטמבר 2000) הייתה שחקנית, מחזאית וסופרת אמריקאית זוכת שני פרסי אמי ומועמדת פרס אוסקר לשחקנית המשנה הטובה ביותר ופרס גלובוס הזהב לשחקנית המשנה הטובה ביותר לשנת 1967 על הופעתה בסרט "נחש מי בא לסעוד".
ביוגרפיה

ריצ'רדס נולדה וגדלה בעיר ויקסבורג שבמיסיסיפי, 
בוגרת "אוניברסיטת דילארד" שבניו אורלינס.
קריירה

התגלתה לראשונה בדרמת ההתבגרות האפרו אמריקאית "הצעד הענק" לצידה של רובי די.
בשנת 1965 הועמדה ריצ'רדס לפרס טוני על הופעתה במחזהו של ג'יימס בולדווין "The Amen Corner".
ריצ'רדס התפרסמה רבות בשנת 1967 לאחר שתי הופעות לצידו של סידני פואטייה בדרמות "כחום הלילה" ו"נחש מי בא לסעוד" בה שיחקה בתפקיד אמו של ד"ר ג'ון פרנטיס, תפקיד אשר זיכה אותה במועמדויות לפרס אוסקר לשחקנית המשנה הטובה ביותר ופרס גלובוס הזהב לשחקנית המשנה הטובה ביותר.
מאז השתתפה ריצ'רדס בדרמת האגרוף הגזענית הביוגרפית של מרטין ריט "התקווה הלבנה הגדולה" ובדרמות "חמדת" של ג'ונתן דמי בתור בייבי סוגס, "Hurry Sundown" ו"מהגוני".
בטלוויזיה שיחקה בסדרת הפנטזיה "היפה והחיה" בתור הדיירת המבוגרת של העולם התחתון של ניו יורק נרקיססה ובעונה הראשונה של סדרת הדרמה "ER" בתפקיד מיא אמו של ד"ר פיטר בנטון.
זכתה ב 2 פרסי אמי על הופעות אורח שעשתה בסדרות "המקום של פרנק" ו"הפרקליטים".
חיים אישיים

הייתה נשואה לפסל יו הארל ג'וניור.
ריצ'רדס נפטרה מנפחת בשנת 2000 בביתה שבויקסבורג, מיסיסיפי בגיל 80 ימים ספורים לאחר שזכתה בפרס אמי.
ב-2003, לאחר מותה יצא הסרט על חייה "Beah: A Black Woman Speaks" של השחקנית ליסה גיי המילטון, עליו זכתה בפרס פיבודי.
פילמוגרפיה נבחרת

הצעד הענק (1959)
כחום הלילה (1967)
נחש מי בא לסעוד (1967)
מה קרה לאליס? (1969)
מהגוני (1975)
בחלוף הקיץ (1986) - סרט טלוויזיה
הומר ואדי (1989)
דראגסטור קאובוי (1989)
חמדת (1998)
פילמוגרפיה נבחרת > טלוויזיה

The Sophisticated Gents‏ (1981)
ארתור לינדו פטרסון

| --- | --- |
אין תמונה חופשית
 לידה:  23 ביולי 1902 נלסון, ניו זילנד 
 פטירה:  6 בנובמבר 1966 (בגיל 64) פילדלפיה, ארצות הברית 
 ענף מדעי:  פיזיקה וקריסטלוגרפיה
 מקום מגורים:  קנדה, בריטניה, ארצות הברית
 מקום לימודים:  אוניברסיטת מקגיל 
 מוסדות:  מכללת ברין מאר 
 תרומות עיקריות
 מחלוצי הקריסטלוגרפיה באמצעות קרני רנטגן, גילה את פונקציית פטרסון המשמשת בקביעת מבנה הסריג.
 
ארתור לינדו פטרסון (באנגלית: Arthur Lindo Patterson‏; 23 ביולי 1902 – 6 בנובמבר 1966) היה פיזיקאי אמריקאי - קנדי יליד ניו זילנד, שהתמחה בקריסטלוגרפיה. על שמו נקראת פונקציית פטרסון.
הערות שוליים

| --- | --- |
בקרת זהויות :  BnF: cb12416549h (data)  GND: 116058978  ISNI: 0000 0000 1053 2482  LCCN: n86066871  NTA: 073403377  SNAC: w64g4d45  SUDOC: 033283974  VIAF: 69671921   WorldCat (עם VIAF): 69671921
בובת טרול

| --- | --- |
אוסף של בובות טרול
אוסף של בובות טרול
 כללי
 עשוי מ:  פלסטיק 
 
בובת טרול (בדנית: Gjøltrold) היא סוג של בובת פלסטיק עם שיער צמרירי ורך המסורק כלפי מעלה, המייצג דמות של טרול. סוג זה של בובות קרוי גם "בובות דאם" על שם מי שיצר בובות אלו לראשונה, חוטב העצים הדני תומאס דאם. שם נוסף של בובות אלו הוא "טרולים למזל טוב" (good luck trolls), או "טרולי גונק" (gonk) - שם הנהוג בממלכה המאוחדת.
הבובות נוצרו לראשונה בשנת 1959, ובראשית שנות ה-60 היו אחד מהצעצועים המבוקשים ביותר בארצות הברית. בכמה תקופות קצרות לאחר מכן בשנות ה-70 עד לשנות ה-90 היו שוב לאופנה צרכנית, ומספר יצרנים החלו לשווק חיקויים של הבובה בשמות אחרים.
במהלך שנות ה-90 מספר משחקי וידאו וקלטות וידאו נוצרו בהתבסס על בובות הטרול.
בשנת 2003 השיבה לעצמה חברת דאם הדנית את הזכויות למותג בארצות הברית, ובכך הפסיקה את ייצור הבובות ללא רישיון.
בשנת 2005 שיווקה חברת דאם את המותג מחדש בגרסה מודרנית יותר בשם "טרולז" (Trollz), אך קמפיין זה נכשל שיווקית (גרסה זו אף עובדה לסדרת הטלוויזיה "טרוליות").
בשנת 2010 הכריזו אולפני ההנפשה של דרימוורקס על יצירת סרט המבוסס על בובות הטרול, שיצא בשנת 2016 בשם "טרולים". ב-11 באפריל 2013 הודיעה דרימוורקס כי רכשה את מותג בובות הטרול מחברת דאם.
תולדות המותג

בובות הטרול נוצרו במקור בשנת 1959 על ידי הדייג וחוטב העצים הדני תומאס דאם. ידו של דאם לא הייתה משגת כדי לקנות לבתו לילה (Lila) מתנה לחג המולד, והוא גילף את הבובה מדמיונו. ילדים אחרים בעירו Gjøl שבדנמרק ראו את הבובה ורצו גם אחת כזו. תומאס דאם הקים את חברת "דברי דאם", שהחלה לייצר את הבובת מפלסטיק תחת השם "טרולים למזל טוב". בתחילת שנות ה-60 הפכו הבובות לפופולריות במספר מדינות אירופאיות, מעט לפני שהחל שיווקן בארצות הברית. בין סתיו 1963 לשנת 1965 הן היו לאחת מאופנות הצעצועים הגדולות ביותר שהיו בארצות הברית אי פעם. הבובות המקוריות הן מהאיכות הגבוהה ביותר – הן נקראות גם "בובות דאם", והן נוצרו משיער העשוי מצמר כבשים ומעיני זכוכית. הפופולריות הפתאומית והבלתי צפויה שצברה הבובה, לצד טעות בכתב זכויות היוצרים של המוצר המקורי של תומאס דאם, הובילו לייצור של חיקויים זולים יותר.
חברת דאם מעולם לא הפסיקה את ייצור הבובות בדנמרק, שבה תמיד נשארו צעצוע פופולרי. בשלהי שנות ה-80 החלו בובות הטרול של דאם לחוות קאמבק בארצות הברית. חברת EFS Marketing Associates הייתה אחת מהחברות היחידות שקיבלו היתר לייבא ולשווק את בובות הטרול של תומאס דאם בארצות הברית. "בובות דאם" אלו שווקו תחת המותג "טרולי נורפין" (Norfin Trolls), ועל התגית שלהן התנוסס לוגו שבו כתוב "אמץ טרול נורפין" ("Adopt A Norfin Troll").
במהלך תקופת הפופולריות של הבובה בתחילת ועד אמצע שנות ה-90, נעשו מספר ניסיונות לשווק את בובות הטרול לבנים צעירים. ניסיונות אלו כללו מספר מותגים של בובות אקשן פיגר כמו "טרולי הקרב המקוריים" (The Original Battle Trolls) של חברת הסברו, מותג "מגני האבן" (Stone Protectors) שאף עובד לסדרת טלוויזיה, ו"טרולי צבי הנינג'ה". נעשה ניסיון גם ליצור גרסה המשלבת את הטרול הפופולרי עם צעצועי מייטי מקס הפופולריים (שזכו גם הם לעיבוד מצליח לסדרת טלוויזיה), גרסה שנקראה "ראשים שעירים" (Hairy Heads), או "ראשי האימה" (Dread Heads).
בשנת 1994 הושבו זכויות היוצרים של דאם על הבובות בארצות הברית בעקבות חוק שנחקק במדינה בעקבות הסכמי סבב אורוגוואי. חברת הבובות "יונידה" (Uneeda), שגרפה רווחים של מיליוני דולרים בייצור בובות טרול בארצות הברית, ערערה על השבת זכויות היוצרים לחברת דאם, ובית המשפט קבע בשתי ערכאות, כי על חברת יונידה להפסיק לייצר, להפיץ ולמכור את מותג בובות הטרול שלה "ויש-ניק" ("Wish-nik").‏
בשנת 2003 כלל איגוד תעשיית הצעצועים האמריקאי (אנ') את בובות הטרול ברשימת "צעצועי המאה", הכוללת את 100 הבובות הזכורות והיצירתיות ביותר של המאה ה-20.
ב-2005 קיבלה חברת DIC Entertainment רישיון למותג הטרול, והחלה למכור בובות אופנה ומוצרי אופנה תחת המותג "טרולז" (Trollz), שעובד גם לסדרת הטלוויזיה "טרוליות". ניסיון זה לא צלח שיווקית. בשנת 2007 הגישה חברת דאם הדנית תביעה נגדת חברת DIC, בטענה כי החברה לא העריכה נכון את יכולתה ליצור ולשווק בובת טרול מודרנית, ופגעה קשות בתדמית המותג.
בטלוויזיה, בקולנוע ובמשחקי וידאו

בשנת 1991 יצא סרט מצויר בשם "טרולי הקסם והטרולים הלוחמים" (The Magic Trolls And The Troll Warriors) כדי לקדם את בובות הטרול, המציג טרולים הנלחמים במלך נולאף ובטרולים הלוחמים שלו. בשנת 1992 אף הוציאה חברת DIC סרט מצויר, בהמשך לסרט הקודם, בשם "סופר טרולים קסומים" (Magical Super Trolls) שהציג את דמותו של הטרול הרשע קרייבן.
בשנת 1993 יצא משחק וידאו בשם "טרולים" (Trolls) למחשבי קומודור אמיגה, מערכת ההפעלה DOS ומחשב קומודור 64. משחקים אחרים יצאו לקונסולות NES ו-SNES, למשל "איי הסופר טרולים" (Super Troll Islands) ל-SNES. בשנת 1994 הוציאה חברת American Video Entertainment הוצאה מחודשת של המשחק Dudes with Attitude עם קונספט סביב דמויות הטרולים, שנקרא "טרולים באי המטמון" (Trolls on Treasure Island).
בשנות ה-90 יצאה קלטת וידאו בשם "תוכנית הרדיו של הטרולים" (The Trollies Radio Show), קלטת מוזיקלית, שבה דמויות טרולים שרות שירים מוכרים כמו "Kokomo", "Woolly Bully" ו-"Do Wah Diddy", לצד מספר שירים מקוריים.
בסרט "צעצוע של סיפור" של דיסני/פיקסאר משנת 1995 היה תפקיד משני לבובת טרול עם שיער ורוד ובגד ים כחול. דמות משנית זו הופיעה בהמשך גם ב"צעצוע של סיפור 2" (1999) וב"צעצוע של סיפור 3" (2010).
בשנת 2014 בסרטם של אולפני מארוול "שומרי הגלקסיה" הופיעה גם בובת טרול כמזכרת של פיטר קוויל מילדותו; בהמשך הסרט הוא החליף את בובת הטרול כנגד אבן האינסוף.
בסיטקום המצויר "המלך היל" בן המשפחה בובי היל מחזיק באוסף בובות טרול המוצג במספר פרקים.
הסדרה המצוירת משנת 2005 בהפקת DIC Entertainment "טרוליות" מציגה וריאציה מודרנית על בובות הטרול, ומתארת את עלילותיהן של חמש טרוליות החיות בעולם קסום של מפלצות, גמדים ודרקונים, אך מתמודדות עם בעיות יומיומיות של בנות נוער.
ב-11 באפריל 2013 הודיעו אולפני ההנפשה של דרימוורקס כי רכשו מחברת דאם את הזכויות ליצירת מותג על בסיס בובות הטרולים, ובכך הפכו לגורם העולמי הרשאי להעניק זכויות שיווק למוצרי טרולים, מלבד בתחומי סקנדינביה, שבה נותרה חברת דאם בעלת הזכויות. בנובמבר 2016 יצא סרט האנימציה המוזיקלי "טרולים", שנעשה בטכנולוגיית תלת-ממד ממוחשבת, והתבסס על בובות הטרול. במאי הסרט היו מייק מיצ'ל ווולט דורן, ועם צוות המדבבים נמנו אנה קנדריק וג'סטין טימברלייק. הסרט זכה להצלחה, והופקו בהשראתו שתי סדרות טלוויזיה, "טרולים: ממשיכים לרקוד!" ו"טרולים: טרולסטופיה", ושני סרטי המשך בשם "טרולים מסביב לעולם" ו"טרולים 3: הקול טוב".
ביאורים

↑  בובות שעיקר מהותן להיות מולבשות לפי צווי האופנה. דוגמאות מוכרות לבובות כאלה הן ברבי של מאטל או בובות בראץ.
הערות שוליים

↑  http://www.trollsdolls.com/tag/varieties-of-trolls-dolls/
↑  "DreamWorks Animation to Bring Trolls Out of Hiding". DreamWorks Animation. 23 ביוני 2010. אורכב מ-המקור ב-29 ביוני 2013. נבדק ב-15 ביולי 2014. {{cite news}}:  (עזרה)
↑  Chitwood, Adam (16 במאי 2013). "DreamWorks Animation Moves B.O.O. Release Up to June 5, 2015 and TROLLS to November 4, 2016; Fox Dates ANUBIS and FERDINAND". Collider.com. נבדק ב-15 ביולי 2014. {{cite news}}:  (עזרה)
1 2  "DreamWorks Animation Acquires IP For Trolls With Plans To Take Iconic Dolls' Brand (And Hair) To New Heights". DreamWorks Animation. 11 באפריל 2013. נבדק ב-2 במאי 2017. {{cite news}}:  (עזרה)
↑  "www.goodlucktrolls.com". www.goodlucktrolls.com. אורכב מ-המקור ב-13 בפברואר 2009. {{cite web}}:  (עזרה)
↑  BNA's patent, trademark & copyright journal Bureau of National Affairs (Arlington, Va.) - 2002 "In the 1950s, Danish woodcarver Thomas Dam created a plastic mould to shape a doll that he began producing as the “Good Luck Trolls.” Dam's company, Dam Things from Denmark, holds valid Danish copyrights in the trolls"
↑  Troll Company v. Uneeda Doll Company, 483 F.3d 150 (2d Cir. April 13, 2007). Retrieved October 25, 2011.
↑  "Toy Industry Association Announces Its Century of Toys List". Business Wire, 21 January 2003. Retrieved 31 October 2008.
↑  "Archived copy". אורכב מ-המקור ב-2012-07-22. נבדק ב-2012-07-02. {{cite web}}:  (עזרה)
↑  "Lawsuit Charges Fraud In Deals for Iconic Troll Doll; DIC Entertainment ``Cynically Concealed´´ Financial Woes - 31/10/07 - 305539". elEconomista.es. 2007-10-31. נבדק ב-2010-06-23.
↑  The Magic Trolls and the Troll Warriors
↑  Super Trolls Syndication
↑  Trolls 1993 Computer game, באתר MobyGames
↑  DreamWorks Animation SKG (23 ביוני 2010). "DreamWorks Animation to Bring Trolls Out of Hiding" (הודעה לעיתונות). PR Newswire. נבדק ב-28 בנובמבר 2015. {{cite press release}}:  (עזרה)
↑  Lieberman, David (15 בספטמבר 2015). "Justin Timberlake To Add His Voice To DreamWorks Animation's 'Trolls'". Deadline. נבדק ב-15 בספטמבר 2015. {{cite web}}:  (עזרה)
ילדים משחקים בבובות טרול